Lav et referat af nedenstående tekst:

Tekst:
Normalt er det snorlige græs, greenkeeper Andreas Søborg arbejder med at holde, men i dag er det noget helt andet. -	Vi sætter de her pæle, så skiløberne kører en specifik rute. Så kommer de heller ikke til at ødelægge græsset på greenen, siger han. Han er ved at lave spor til langrendsskiløbere på Hobro Golfklubs arealer med en traktor. Kombineret med røde træpæle skaber han en fin lille rute til de lokale skientusiaster. - Det er et eller andet sted forkert, at vi har de her flotte arealer herude, som ingen kan bruge om vinteren, fordi ingen gider spille golf i snevejr. Så hvis der er nogle, der kan få glæde af det, hvorfor så ikke? siger Andreas Søborg. Avanceret ski-udstyr I dag laves sporet blot med traktordæk, men hvis det bliver koldere, og vejrudsigten byder på mere sne, så ligger golfklubben også inde med en sneplov, der kan lave spor af de helt rigtige slags. - Det kan jo være, der er nogle, der får lyst til at prøve at spille golf, når de står på ski herude og ser det. Så det er en win-win, siger Andreas Søborg og fortsætter: - Det vil vi blive ved med at tilbyde, så længe folk gider at komme herud. Kom med Andreas ud og lav skispor her:

Referat:
Golfklub laver spor til langrend – de vil gerne dele ud af glæderne ved området.